Macharia Kamau

Macharia Kamau (alizaliwa mnamo Machi 1958) alikuwa Katibu mkuu wa Wizara ya Mambo ya nje nchini Kenya kuanzia mwaka 2019 hadi mwaka 2022. Hapo awali aliwahi kuwa mwakilishi wa nchi ya Kenya katika Umoja wa Mataifa na kama Rais wa zamani wa Bodi ya Watendaji wa UNICEF.

 Maisha ya Awali na Elimu 
Kamau alizaliwa mnamo mwezi Machi mwaka 1958. Mnamo mwaka 1982, alihitimu kutoka Chuo cha Wooster kilichopo Ohio nchini Marekani, akiwa na Shahada ya Kwanza ya Sanaa katika historia, uchumi, na dini. Mnamo mwaka 1983, alipata Shahada ya Uzamili ya Elimu katika Utawala na Sera ya Jamii kutoka Chuo Kikuu cha Harvard, kilichopo mji wa Cambridge, jimbo la Massachusetts, nchini Marekani. Anaonyesha utaalam katika "Usimamizi wa Sera ya Uchumi mpana na katika Sera ya Jamii na Mipango".

 Kazi 
Mnamo mwezi Mei mwaka 2016, Katibu Mkuu wa Umoja wa Mataifa Ban Ki-moon alimteua Kamau na Mary Robinson, rais wa zamani wa Ireland, kama mjumbe maalum wa Katibu Mkuu juu ya El Niño na hali ya hewa, akiwapa jukumu la kuleta uelewa juu ya watu milioni 60 ulimwenguni walioathirika na ukame mkali unaohusiana na El Niño na madhara ya tabianchi, pamoja na kuandaa mwitiko wa pamoja unaozingatia maandalizi kwa matukio ya tabianchi ya baadaye. Mnamo mwezi wa Oktoba mwaka 2016, Rais wa Mkutano Mkuu wa Umoja wa Mataifa anayeitwa Peter Thomsons, aliunda timu ya utekelezaji wa malengo ya maendeleo "ili kuhamasisha watendaji katika viwango vya kimataifa, kikanda, kitaifa, na jamii" na akamteua Kamau kama mjumbe maalum juu ya utekelezaji na mabadiliko ya hali ya hewa. Kazi za timu hii zilikuwa za kuongeza ufahamu wa umma juu ya malengo na umuhimu wao na kushinikiza utekelezaji wa malengo kwa kiwango kamili na wakala zinazohusiana.

 Marejeo 

Jamii:Wiki4HumanRights 2025
Jamii:Watu walio hai
Jamii:Waliozaliwa 1958
Jamii:wanasiasa wa Kenya